CELEX: 31990D0152
Language: el
Date: 1990-03-22 00:00:00
Title: 90/152/ΕΟΚ: Απόφαση της Επιτροπής της 22ας Μαρτίου 1990 που τροποποιεί την απόφαση 89/15/ΕΟΚ για τη διατήρηση των εισαγωγών ζώων και νωπών κρεάτων προελεύσεως τρίτων χωρών

Avis juridique important

|

31990D0152

90/152/ΕΟΚ: Απόφαση της Επιτροπής της 22ας Μαρτίου 1990 που τροποποιεί την απόφαση 89/15/ΕΟΚ για τη διατήρηση των εισαγωγών ζώων και νωπών κρεάτων προελεύσεως τρίτων χωρών  

Επίσημη Εφημερίδα αριθ. L 081 της 28/03/1990 σ. 0040 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαρτίου 1990  που τροποποιεί την απόφαση 89/15/ΕΟΚ για τη διατήρηση των εισαγωγών ζώων και νωπών κρεάτων προελεύσεως τρίτων χωρών  (90/152/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 3,  την οδηγία 89/469/ΕΟΚ του Συμβουλίου της 16ης Σεπτεμβρίου 1986 περί της έρευνας των καταλοίπων στα ζώα και στα νωπά κρέατα (3), και ιδίως το άρθρο 7, σε συνδυασμό με την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποίησης ορισμένων ουσιών με ορμονική δράση στις ζωικές εκμεταλλεύσεις (4), και ιδίως το άρθρο 6,  Εκτιμώντας:  ότι, κατ' εφαρμογή της απόφασης 89/15/ΕΟΚ της Επιτροπής (5), όπως τροποποιήθηκε τελευταία από την απόφαση 90/8/ΕΟΚ (6), τα κράτη μέλη συνεχίζουν να επιτρέπουν τις εισαγωγές νωπών κρεάτων και ζώντων ζώων προέλευσης τρίτων χωρών που εμφαίνονται στο παράρτημα της απόφασης αυτής και υπό τους όρους που προβλέπει το εν λόγω παράρτημα·  ότι οι αρχές της Μαδαγασκάρης έχουν αποστείλει τα απαραίτητα στοιχεία σχετικά με τη νομοθεσία τους όσον αφορά τη χρησιμοποίηση ουσιών με οιστρογόνο, ανδρογόνο, τεστογόνο και θυρεοστατική δράση, καθώς και τις ειδικές πληροφορίες που προσδιορίζονται στις εγγυήσεις που προσφέρονται από την εν λόγω χώρα σε θέματα ελέγχου των καταλοίπων των ουσιών που αναφέρονται στο παράρτημα Ι ομάδα Α Ι και ΙΙ της απόφασης 86/469/ΕΟΚ και ότι οι εγγυήσεις αυτές μπορούν να θεωρηθούν ισοδύναμες με εκείνες που προκύπτουν από την εφαρμογή των οδηγιών 85/358/ΕΟΚ του Συμβουλίου (7), όπως τροποποιήθηκε τελευταία από την οδηγία 88/146/ΕΟΚ, και 86/469/ΕΟΚ·  ότι οι αρχές της χώρας αυτής έχουν επιπλέον εγγυηθεί ότι κανένα κρέας που προέρχεται από ζώα στα οποία χορηγήθηκαν με οποιοδήποτε μέσο ουσίες με θυρεοστατική, οιστρογόνο, ανδρογόνο ή τεστογόνο δράση δεν θα εξαχθεί προς την Κοινότητα·  ότι θα πρέπει γι' αυτούς τους τύπους των ουσιών να επιτραπούν οι εισαγωγές νωπών κρεάτων από τη Μαδαγασκάρη·  ότι οι αρχές των Ηνωμένων Πολιτειών της Αμερικής έχουν δώσει εγγύηση, όσον αφορά τις αγελάδες που χρησιμοποιούνται για την γαλακτοπαραγωγή· ότι είναι τώρα δυνατόν να τροποποιηθεί η οδηγία 89/15/ΕΟΚ προκειμένου να επιτραπεί η εισαγωγή κρέατος από τα ζώα αυτά από τις ΗΠΑ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 89/15/ΕΟΚ αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 22 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 93 της 6. 4. 1989, σ. 25.  (3) ΕΕ αριθ. L 275 της 26. 9. 1986, σ. 36.  (4) ΕΕ αριθ. L 70 της 16. 3. 1988, σ. 16.  (5) ΕΕ αριθ. L 8 της 11. 1. 1989, σ. 11.  (6) ΕΕ αριθ. L 7 της 10. 1. 1990, σ. 8.  (7) ΕΕ αριθ. L 191 της 23. 7. 1985, σ. 46.  ΠΑΡΑΡΤΗΜΑ  «ΠΑΡΑΡΤΗΜΑ  1.2 //  //  // Τρίτη χώρα   // Παρατηρήσεις   //    //   // Αργεντινή   //  // Αυστραλία   //   // Αυστρία   //   // Βουλγαρία   //  // Βραζιλία   //   // Γιουγκοσλαβία   //   // Γροιλανδία   //  // Ελβετία   //   // Ζιμπάμπουε   //   // Ηνωμένες Πολιτείες Αμερικής   // (3)   // Καναδάς   // (1) (2)   // Μαδαγασκάρη  //   // Μάλτα   //   // Μποτσουάνα   //   // Ναμίμπια   //  // Νέα Ζηλανδία   //   // Νορβηγία   //   // Νότιος Αφρική  //   // Ουγγαρία   //   // Ουρουγουάη   //   // Γιουγκοσλαβία  //   // Παραγουάη   //   // Πολωνία   //   // Ρουμανία   //  // Σουαζιλάνδη   //   // Σουηδία   //   // Τσεχοσλοβακία   //  // Φινλανδία   //   // Χιλή   //   // Λαϊκή Δημοκρατία της Γερμανίας   //   //    //  (1) Όσον αφορά τις εισαγωγές βοείων κρεάτων που προορίζονται για την ανθρώπινη κατανάλωση, πρέπει να περιορίζονται στα κρέατα που προέρχονται από γαλακτοπαραγωγές αγελάδες.  (2) Όσον αφορά τις εισαγωγές ζωντανών βοοειδών, περιορίζονται στα βοοειδή, που προορίζονται για την αναπαραγωγή και στα μοσχάρια γαλακτοπαραγωγικών φυλών ηλικίας κάτω των 15 ημερών που προορίζονται για πάχυνση.  (3) Όσον αφορά τις εισαγωγές βοείου κρέατος που προορίζεται για ανθρώπινη κατανάλωση, αυτές περιορίζονται στο κρέας που προέρχεται από αγελάδες που χρησιμοποιούνται για παραγωγή γάλακτος ή κρέατος:  α) που πληρούν τους όρους που έχουν συμφωνηθεί μεταξύ των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας και  β) που προέρχονται από σφαγειοτεχνικές εγκαταστάσεις οι οποίες τροφοδοτούνται με ζώα τα οποία προέρχονται από εκμεταλλεύσεις εγκεκριμένες από την Επιτροπή. Η γνωστοποίηση των εμπορικών τίτλων των σφαγειοτεχνικών αυτών εγκαταστάσεων αποτελεί αντικείμενο ιδιαίτερης ενημέρωσης της Επιτροπής προς τα κράτη μέλη.»